杜詩_(萬曆進士)

杜詩 ， 字以興 ， 山東濟南府濱州人 。 明朝政治人物 、 進士出身 。 萬曆二十二年甲午科舉人 ， 二十六年戊戌科進士 ， 初授戶部主事 ， 督京倉 ， 出司宣府糧儲 。 升兵部員外郎 、 戶部郎中 、 陝西莊浪道參政 ， 四十三年被彈劾降級 。 後復升湖廣參政 ， 四十七年升本省按察使 ， 改山西按察使 。 天啓元年 （ 1621年 ） ， 加右布政使 ， 專管燕建二路 。 丁母憂歸 ， 起補湖廣右布政使 ， 天啓五年 （ 1625年 ） 升江西左布政使 。 因不爲魏忠賢建生祠 ， 被斥罷 。 崇禎初 ， 原官起任湖廣 ， 四年辛未 （ 1631年 ） 入覲 ， 上召問楚變狀 ， 詩對曰 ： 「 林正平殺人與外教豎旗 ， 事在兩日 。 」 上霽顏曰 ： 「 是兩事耳 。 」 遊士任被逮之時 ， 不辯而釋 ， 又輸羨餘銀四十七萬有奇 ， 以佐司計之紬 ， 中外鹹稱廉正 。 崇祀江西 、 湖廣名宦 。 當官上谷時 ， 母卒 ， 徒跣扶柩歸 。 既葬 ， 廬墓三年 。 十三年庚辰歲大飢 ， 請於撫軍李公長庚 ， 題準濱爲次罷稅 ， 登八分免議 ， 州人德之 ， 祀鄉賢 。